ଭଦ୍ରକ ୮|୯ଃ ପ୍ରବଳ ବର୍ଷା ଯୋଗୁଁ ଭଦ୍ରକ ଜିଲ୍ଲା ଭଣ୍ଡାରିପୋଖରୀ ଅଂଚଳରେ ବନ୍ୟା ପରିସ୍ଥିତି ସୃଷ୍ଟି ହୋଇଛି । ଭଣ୍ଡାରିପୋଖରୀ ବ୍ଲକ ର ରହଣିଆ , ନପଙ୍ଗ, ମାଳଦା, ରଣଜିତ, ବାଲିପୋଖରୀ, ନେରଡା, କୁରିଗାଁ ପଞ୍ଚୟତର କିଛି ଅଂଚଳ ଜଳମଗ୍ନ ହୋଇଛି। ଭଣ୍ଡାରୀପୋଖରୀ ଯାଜପୁର ରାସ୍ତା ର ସରତା ପୋଲ ଉପରେ ୪ ଫୁଟ ଉଚ୍ଚ ର ବନ୍ୟା ପାଣି ପ୍ରବାହିତ ହେଉଛି । ଅନ୍ୟପଟେ ବୈତରଣୀ ନଦୀରେ ଜଳସ୍ତର ବଢିବାରେ ଲାଗିଛି । ବୈତରଣୀ ରେ ବିପଦ ସଂକେତ ୧୭.୮୩ ଥିବାବେଳେ ବର୍ତ୍ତମାନ ୧୮.୪୭ରେ ବନ୍ୟାଜଳ ପ୍ରବାହିତ ହେଉଛି। ଭଣ୍ଡାରୀପୋଖରୀ ବ୍ଲକର ପ୍ରାୟ ୬ ଟି ପଂଚାୟତ ର ହଜାର ଏକରରୁ ଅଧିକ ଚାଷ ଜମି ପାଣିରେ ବୁଡି ରହିଛି ।
